Katrín Jakobsdóttir forsætisráðherra hefur skipað Gunnar Jakobsson í embætti varaseðlabankastjóra fjármálastöðugleika . Gunnar Jakobsson er lögfræðingur að mennt , með MBA próf frá Yale og hefur undanfarin ár gegnt stjórnunarstöðum hjá Goldman Sachs , fyrst í New York og nú síðast sem framkvæmdastjóri lausafjársviðs og persónuverndar Goldman Sachs International í Lundúnum . Peningastefnunefnd birtir fundargerðir af fundum sínum tveimur vikum eftir að tilkynnt er um vaxtaákvörðun . Hér birtist fundargerð fundar peningastefnunefndarinnar 9. og 10. desember 2019 , en á honum ræddi nefndin efnahagsþróunina , þróun á fjármálamörkuðum , vaxtaákvörðunina 11. desember og kynningu þeirrar ákvörðunar . Hagvísar Seðlabanka Íslands fyrir desembermánuð 2019 eru komnir út og eru aðgengilegir hér á vef bankans . Í ritinu má finna upplýsingar um verðlagsþróun , framleiðslu , utanríkisviðskipti , vinnumarkað , opinber fjármál , eignamarkaði , fjármálamarkaði og alþjóðleg efnahagsmál . Gögnin eru sýnd á myndrænan hátt en auk þess er hægt að kalla fram gögn í töflureikni . Árleg skýrsla Alþjóðagjaldeyrissjóðsins um íslenskt efnahagslíf var birt í dag . Sjóðurinn gerir reglubundnar úttektir á efnahagslífi aðildarlanda sinna á grundvelli 4. greinar stofnsáttmálans ( e. Article IV Consultation ) . Samhliða var gefin út sérstök skýrsla um ramma ríkisfjármála ( e. Selected Issues Paper on the Scope for Improving Iceland‘s Fiscal Framework ) . Að þessu sinni voru skýrslurnar ekki ræddar formlega í stjórn sjóðsins , en þess í stað var stjórninni gefið tækifæri á að kalla eftir umræðu ef sérstakt tilefni þætti til . Sendinefnd frá sjóðnum var hér á landi í nóvember síðastliðnum til viðræðna við íslensk stjórnvöld og aðra hagaðila . Þjóðhagslíkan Seðlabankans , QMM , hefur gegnt lykilhlutverki í allri greiningar - og spávinnu bankans frá því að líkanið var tekið í notkun árið 2006 . Líkanið er reglulega endurskoðað og uppfært og nýlega luku sérfræðingar á hagfræði - og peningastefnusviði bankans fjórðu stóru uppfærslu líkansins sem fyrst var notuð í spágerð bankans í nóvember sl . Jafnframt hefur handbók líkansins verið uppfærð og er útgáfa 4.0 nú aðgengileg á heimasíðu bankans .